มินิทเมด

มินิทเมด เป็นแบรนด์เครื่องดื่มสัญชาติอเมริกัน โดยทั่วไปมักเกี่ยวข้องกับน้ำมะนาวหรือน้ำส้ม แต่ปัจจุบันได้ขยายไปยังเครื่องดื่มประเภทต่างๆ รวมถึงเครื่องดื่มอัดลมเช่น ไฮ-ซี ด้วย มินิทเมดจำหน่ายภายใต้แบรนด์ Cappy ในยุโรปกลางและภายใต้แบรนด์ "Моя Семья" (Moya sem'ya แปลว่า "ครอบครัวของฉัน") ในรัสเซียและเครือรัฐเอกราช มินิทเมดเป็นบริษัทแรกที่จำหน่ายน้ำส้มเข้มข้นแช่แข็งทำให้สามารถจัดจำหน่ายได้ทั่วสหรัฐอเมริกาและบริโภคได้ตลอดทั้งปี บริษัทมินิทเมดมีเจ้าของคือบริษัทโคคา-โคลา ซึ่งเป็นบริษัทที่ทำการตลาดน้ำผลไม้และเครื่องดื่มที่ใหญ่ที่สุดในโลก บริษัทเปิดสำนักงานใหญ่ที่ชูการ์แลนด์ทาวน์สแควร์ ในเมืองชูการ์แลนด์ รัฐเท็กซัส สหรัฐอเมริกา เมื่อวันที่ 16 กุมภาพันธ์ ค.ศ. 2009 ก่อนหน้านี้มีสำนักงานใหญ่อยู่ที่ 2000 เซนต์เจมส์เพลซ ในเมืองฮิวสตันDawson, Jennifer. "Minute Maid headquarters opens in Sugar Land." Houston Business Journal. Monday February 16, 2009. Retrieved on February 16, 2009.

 ภาพรวม 
บริษัทก่อตั้งขึ้นครั้งแรกในปี ค.ศ. 1945 ในชื่อฟลอริดาฟู้ดส์ และต่อมาได้เปลี่ยนชื่อเป็นแวคคัม ฟู้ดส์ คอร์ปอเรชั่น มีพนักงานมากกว่า 1,900 คน และมีรายได้มากกว่า 2 พันล้านเหรียญสหรัฐ (ประมาณการปี ค.ศ. 1997)

 อ้างอิง 

หมวดหมู่:ตราสินค้าน้ำผลไม้
หมวดหมู่:ตราสินค้าโคคา-โคลา
หมวดหมู่:บริษัทเครื่องดื่มของสหรัฐ
หมวดหมู่:บริษัทผู้ผลิตที่ตั้งอยู่ในฮิวสตัน
หมวดหมู่:บริษัทที่ตั้งอยู่ในชูการ์แลนด์
หมวดหมู่:บริษัทอเมริกันที่ก่อตั้งในปี พ.ศ. 2488
หมวดหมู่:บริษัทอาหารและเครื่องดื่มที่ก่อตั้งในปี พ.ศ. 2488
หมวดหมู่:ตราสินค้าอเมริกัน
หมวดหมู่:บริษัทอาหารและเครื่องดื่มที่ตั้งอยู่ในเท็กซัส
หมวดหมู่:การเข้าซื้อกิจการของโคคา-โคลา
หมวดหมู่:การควบรวมและเข้าซื้อกิจการในปี พ.ศ. 2503
หมวดหมู่:น้ำอัดลม